
R E F E R A T   D E   A P R O B A R  E
privind aprobarea achitării cotizației  pentru anul 2022 datorată de către Municipiul Brad, în calitate de membru, Asociaţiei de Dezvoltare Intercomunitară „Moții, Țara de Piatră” 


	Prin Hotărârea Consiliului Local nr. 14/2019 s-a aprobat  aderarea Municipiului Brad la Asociația de Dezvoltare Intercomunitară ”Moții, Țara de Piatră”.
	Sub egida ”Uniți pentru Munții Apuseni” s-a constituit și funcționează, în temeiul prevederilor Ordonanței Guvernului nr. 26/2000 cu privire la asociații și fundații, Asociația de Dezvoltare Intercomunitară „Moții, Țara de Piatră”.
	Această asociație are ca scop  crearea cadrului de cooperare între unitățile administrativ – teritoriale din zona Țării Moților în vederea coordonării activităților de dezvoltare durabilă în domenii precum infrastructură de transport, turistică și de agrement, agricultură și creșterea animalelor, silvicultură, protecția mediului și biodiversitate, prezervarea culturii, artei și meșteșugurilor tradiționale, promovarea zonei ca destinație turistică și de investiții, sănătate și securitate prin facilitarea cooperării și schimbului de informații între furnizorii de astfel de servicii publice. 	Acțiunile sunt menite să contribuie la ”Recuperarea și afirmarea plenară a Identității culturale a Moților, prin valorificarea superioară a Patrimoniului natural și cultural tradițional, repertoriat în fiecare localitate a regiunii și reevaluarea acestui inestimabil tezaur de valori prin turismul ecologic și cultural, la nivel local, zonal și internațional”.
	Asociația urmărește, de asemenea, valorificarea și gestionarea resurselor financiare existente, atragerea de noi astfel de surse, precum și desfășurarea oricăror alte acțiuni subsumate atingerii obiectivelor stabilite.
	Prin Hotărârea Adunării Generale a Asociației de Dezvoltare Intercomunitare „Moții, Țara de Piatră” s-a aprobat cotizația anuală pentru membrii asociației, pentru municipii fiind în sumă de 1.500 lei/an.
	Prin adresa înregistrată la Primăria Municipiului Brad sub nr. 19965/01.03.2022,  Asociația de Dezvoltare Intercomunitară „Moții, Țara de Piatră” a solicitat achitarea cotizației anuale pentru a-și putea desfășura activitatea.
	Astfel, am inițiat prezentul proiect de hotărâre prin care am propus aprobarea achitării cotizației în sumă de 1.500 lei/an, pentru anul 2022, datorată de către Municipiul Brad, în calitate de membru, Asociației de Dezvoltare Intercomunitare „Moții, Țara de Piatră”.
          Precizez că decontarea acestor cheltuieli se face din bugetul local, de la capitolul bugetar 51.02. „Autorități publice”, cu încadrarea în limita creditelor bugetare aprobate.

	În contextul celor de mai sus propun spre dezbatere plenului Consiliului Local al Municipiului Brad proiectul de hotărâre în forma prezentată.
	Invoc în susținerea propunerii mele prevederile art. 35 alin. 3 şi alin. 4 din Legea nr. 273/2006 privind finanţele publice locale, cu modificările şi completările ulterioare, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, precum și ale Hotărârii Consiliului Local nr. 14/2019.

